

# Informasjon fra Selvaag Prosjekt i samarbeid med byggherrekomiteen

**FREMDRIFT**

Fremdriftsplan for innheising av skyvedører til balkonger er nå lagt ut på prosjektsiden. Merk at det er kun skyvedører som skal kranes på grunn av vekten av disse. For deg som har bestilt dette ber vi deg bli oppmerksom på datoen det skal kranes hos deg slik at du er forberedt. VD Montasje vil ha behov for å komme inn i din leilighet denne dagen. De legger opp til å krane alle skyvedørene på 3 dager.

Vi presiserer at dersom de ikke får tilkomst til leilighetene på de oppsatte dagene vil det tilkomme ekstra kostnader med kranleie.

Innheising av skyvedører vil skje 17,18 og 19.januar fordelt på ALLE blokkene. Se planer. **Balkonger må være helt ryddet og fri for utstyr og møbler til innheisingen starter.**

Montering av vanlige balkongdører starter 16.januar. Fortløpende fra den 17.januar vil også skyvedører monteres. Når montørene kommer til Porfyrveien 3 vil dører og vinduer bli montert samtidig i den enkeltes leilighet.

For blokkene i Porfyrveien 2-10 ligger det nå an til at montasjen starter der 23.februar, etter at Porfyrveien 3 er ferdig. Se egen plan for dørmontering og noter deg din dato.

For de som har bestilt fjerning av radiatorer gjennomføres dette av rørlegger 4. og 5. januar som avtalt med den enkelte. Vi gjør oppmerksom øvrige beboere i Porfyrveien 3,5 og 7 at det må forventes nedetid på radiatorene til alle disse to dagene dette arbeidet pågår. Vi beklager ulempene det måtte medføre.

**SIKKERHET**

Skyvedører vil bli innheiset på balkongen og sikret for lagring der frem til montasje. Øvrige dører og vinduer blir plassert i felles areal/hage mellom blokkene P2-10. For de som har ny skyvedør lagret på balkong vil ikke balkong kunne fungere som rømningsvei. Beboer må informere alle i husstanden om dette og legge opp til ny rutine i forhold til dette.

Vi har alle et felles ansvar for sikkerhet i prosjektet. Ber om at alle forholder seg til sperringer og oppslag på byggeplassen. Vennligst snakk med deres barn/ungdom om å respektere sperringer da det kan være forbundet med livsfare ved å gå innenfor sperringer.

**STATUS OG VIDERE ARBEID**

Pussmester har snart ferdigstilt arbeidene i Porfyrveien 7. Det vil gjenstå mindre arbeider på nedre del av fasade/grunnmur samt rundt inngangsparti. Dette vil kompletteres til våren når temperatur og forholdene tillater det. Stillas tas ned før jul, arbeid med dette startet 15.12 og fullføres 20.12.

Vindu- og dørmontasje vil pågå for fullt i henhold til planer fra uke 3. Det er viktig at juridisk eier av hver enkelt leilighet kvitterer ut utleverte skjema fra VD Montasje etter endt montering og påfører eventuelle feil eller mangler. Feil rettes etter avtale med VD Montasje.

 **Med dette ønsker vi og byggherrekomiteen dere alle en riktig god jul!**

|  |  |  |
| --- | --- | --- |
| E-postInternett | post@selvaagprosjekt.nohttps://selvaagprosjekt.no/røa-boligsameie  |  |
|  |  |  |  |
|  |  |  |  |